Wendlandski šołta, kiž je před dwěsćě lětami jako jedyn z poslednich słowjansce rěčacych Połobjanow lisćinu słowow němskim potomnikam přewostajił, je hnujacy přikład za nošerja so zhubjaceje rěče.
W pozadku wšĕch aktualnych prócowanjow wo zesylnjenje zastupnistwa serbskich zajimow steji strach, zo bychmy móhli posledni być. Klinči jara banalnje a bu hižo tysacy razow wospjetowane, ale wostanje na wšě časy wěrno: Tón z wulkim wotstawkom najefektiwniši srědk za daledawanje rěče je wšědne nałožowanje maćeršćiny z dźěćimi w staršiskim domje.
Hdyž to so njestawa, njemóže to ani najlěpše kubłanje swěta narunać. Pozitiwnje widźiš to pola Berlinskich, Lipšćanskich a Drježdźanskich Serbow z perfektnje serbowacym dorostom, kiž njeje ženje do serbskeje šule chodźił.
szl_Latn szl_Latn szl_Latn